Ραγδαίες είναι οι εξελίξεις για το MEGAλο κανάλι. Χθες ήταν η καταληκτική ημερομηνία για την αύξηση του Μ.Κ. στο Mega αλλά και πάλι δεν βρέθηκε λύση. Σήμερα, μετά από σχετικό αίτημα της Επιτροπής Κεφαλαιαγοράς, το Χρηματιστήριο ανέστειλε τη διαπραγμάτευση των μετοχών της εταιρείας «ΤΗΛΕΤΥΠΟΣ».

Οι μετοχές της εταιρείας θα παραμείνουν σε αναστολή διαπραγμάτευσης μέχρι η εταιρεία να παράσχει ενημέρωση στο επενδυτικό κοινό για α) τα αποτελέσματα της αύξησης του μετοχικού της κεφαλαίου, β) τις ενέργειες στις οποίες έχει ήδη προβεί ή προτίθεται να προβεί η εταιρεία, δοθέντος του γεγονότος ότι την 29.2.2016 έχει λήξει η περίοδος χάριτος (waiver) που είχε τεθεί από τις πιστώτριες τράπεζες και γ) τυχόν άλλες πληροφορίες οι οποίες είναι απαραίτητες για την ορθή πληροφόρηση του επενδυτικού κοινού.

«Το Διοικητικό Συμβούλιο της “Τηλέτυπος” στην προγραμματισμένη συνεδρίασή του σήμερα (σ.σ. Δευτέρα 7 Μαρτίου) με θέμα την πιστοποίηση καταβολής ποσού της από 26.05.2015 αύξησης του μετοχικού κεφαλαίου κατά ποσόν έως 15.118.950 ευρώ, ανέβαλε την συζήτηση του θέματος για επόμενη συνεδρίασή του έως την 11.3.2016» τόνιζε η ανακοίνωση της εταιρείας για την ΑΜΚ.

«Φωτιά» στο Twitter

Δεν πέρασαν παρά μόνο λίγα λεπτά από την είδηση για την αναστολή διαπραγμάτευσης των μετοχών της εταιρείας «ΤΗΛΕΤΥΠΟΣ» και το twitter πήρε «φωτιά». Οι χρήστες του μέσου κοινωνικής δικτύωσης χρησιμοποιώντας το hastag #RIP_MEGA σχολίασαν με καταιγιστικούς ρυθμούς, τις εξελίξεις στο κανάλι της Μεσογείων.

Ενδεικτικά μερικά από τα tweets:

Ζε σουί Γιάννης

Ζε σουί Όλγα#Rip_mega — MichaloJohn (@MichaloJohn) 8 Μαρτίου 2016

Συγκλονισμένο το Σάιρ κ ολόκληρη η Μέση Γη, στο άκουσμα του #RIP_Mega pic.twitter.com/8oBZilHHiS — διάsimos (@Simos_K) 8 Μαρτίου 2016

#RIP_MEGA Να κλείσουν και τα άλλα κανάλια και να μείνουν ανοιχτά μόνο η ΕΡΤ και το KONTRA, να μας λένε πόσο καλός είναι ο Αλέξης. — ₯. Φιλελεύθερος (@Alexandros1909) 8 Μαρτίου 2016

Κρίνοντας από το #RIP_MEGA καταλαβαίνουμε πως το Mega είναι ένα πολύ αγαπητό κανάλι — e-tetRadio.gr (@tetRadio) 8 Μαρτίου 2016

ΚΛΕΙΝΟΥΝ ΤΟ MEGA, ΚΛΕΙΝΟΥΝ ΚΑΙ ΤΟΝ ΤΑΦΟ ΤΟΥΣ!!!!!#rip_mega pic.twitter.com/uNQAjFgmOf — micro 2.0 (@smallestaccount) 8 Μαρτίου 2016

Συσσωμος ο καλλιτεχνικος χωρος στο πλευρο του μεγα#rip_mega pic.twitter.com/O9finohCK4 — megalosgazmas (@megalosgazmas) 8 Μαρτίου 2016

Η αγορά μίλησε...#RIP_MEGA — 1η φορά ξανά τα ίδια (@anabakali) 8 Μαρτίου 2016